## Cultura promou l’audiovisual valencià en la zona d’indústria del Festival de Cine de Màlaga

*** L’IVC es troba present en el festival malagueny amb un espai propi dins del mercat de MAFIZ, compartit amb À Punt
* S’ha editat un catàleg i un vídeo amb 44 produccions valencianes ja rodades o en fase de desenrotllament per a promocionar-les a Màlaga**

La Conselleria d’Educació, Cultura, Universitats i Ocupació, a través de l’Institut Valencià de Cultura, promou la participació dels professionals i les produccions de l’audiovisual valencià en MAFIZ (Màlaga Festival Industry Zone), la zona d’indústria del Festival de Cine de Màlaga, que se celebra del 17 al 31 de març en diversos espais culturals de la capital malaguenya.

El director general de l’Institut Valencià de Cultura, Álvaro López-Jamar, ha assenyalat que Cultura “torna a estar present en el festival malagueny amb un espai propi dins del mercat de MAFIZ, compartit amb À Punt. Amb este estand, les dos institucions unim forces perquè l’audiovisual valencià tinga el seu punt de trobada i una plataforma de promoció de les seues produccions i del treball que realitzen els seus professionals”.

En este sentit, el president de la Corporació Audiovisual de la Comunitat Valenciana, Vicente Ordaz, ha afegit que MAFIZ “és clau perquè el talent que atresoren les produccions valencianes trobe un recorregut internacional en una àrea geogràfica tan important com és el mercat iberoamericà”.

Álvaro López-Jamar també ha manifestat el seu agraïment a la direcció del Festival de Màlaga “per haver establit la gratuïtat per a les acreditacions de les productores valencianes que assistixen a MAFIZ amb el paraigua de l’Institut Valencià de Cultura. Esta mesura ha sigut presa com a part d’una iniciativa especial per a donar suport a les institucions i professionals afectats pels recents successos provocats per la riuada”.

Amb la seua presència en MAFIZ, l’IVC treballa perquè l’audiovisual valencià puga aconseguir acords de coproducció i finançament amb altres comunitats autònomes i altres països de l’àrea iberoamericana per als seus projectes cinematogràfics.

També vol contribuir a donar a conéixer la variada oferta de produccions valencianes recents entre els agents de vendes, distribuïdors i inversors internacionals que acudixen de tot el món i especialment d’Iberoamèrica.

Dins de les iniciatives de promoció de l’audiovisual valencià que impulsa l’IVC en MAFIZ, figura l’edició d’un catàleg en anglés i d’un vídeo promocional amb 14 llargmetratges de ficció i 6 llargmetratges documentals ja rodats o estrenats i amb 13 projectes de llargmetratge de ficció i 11 projectes de documentals en fase de desenrotllament de producció.

En total, són 44 produccions valencianes inscrites en la convocatòria que va llançar l’IVC per a participar en este catàleg que es distribuirà entre les empreses i professionals acreditats en MAFIZ, la qual cosa suposa un increment del 62 % respecte al catàleg de 2024, en el qual figuraven 27 produccions.

**Llargmetratges de ficció i documentals**

Els catorze llargmetratges valencians de ficció inclosos en el catàleg són: *Cel meu infern teu*, dirigit per Alberto Evangelio i produït per Beniwood Producciones, Benecé Produccions i Dacsa Produccions; *Chica quinqui*, dirigit per Alicia Bel i produït per Asismaval; *Cowgirl* dirigit per Cristina Fernández i Miguel Llorens i produït per The Fly Hunter.

També *Els mals noms*, dirigit per Marc Ortiz i produït per Admirable Films, TV ON Producciones i Lamalanga Produccions; *Hálala*, dirigit per Ramón Alfonso i produït per Cordelier; *La buena letra* dirigit per Celia Rico Clavellino i produït per Misent Producciones, MOD Producciones i Arcadia Motion Pictures, i *La invasió dels bàrbars* dirigit per Vicent Monsonís i produït per Stanbrook, Arden Producciones i Alhena Production.

A més figuren *Nena*, dirigit per Gabi Ochoa i produït per TV ON Producciones i Admirable Films; *Los destellos*, dirigit per Pilar Palomero i produït per Misent Producciones, Mod Producciones i Inicia Films; *Feliç Aniversari, Mario*, dirigit per Guillem Miró i produït per Nakamura Films, Somera Films i Corte y Confección de Películas: *Parecido a un asesinato*, dirigit per Antonio Hernández i produït per Sunrise Pictures; *Pequeños calvarios*, dirigit per Javier Polo i produït per Los Hermanos Polo Films, Japonica Films, Paloma Negra Films i Whisky Content; *Tanit*, dirigit per Pep Garrido i produït per Dacsa Produccions i Atiende Films, i *Valenciana*, dirigit per Jordi Núñez i produït per Pegatum Transmedia, Dacsa Produccions, Àmbar Pictures i Solwork Films.

Així mateix, l’oferta de cine documental valencià en el catàleg està conformada per *El mètode Farrer*, dirigit per Esther Morente i produït per Sunrise Pictures; *Equipo Crónica: arte de trinchera,* dirigit per Rafael Sesa i Felipe Villaplana i produït per Estrela Audiovisual, Zootropo Studio i Dacsa Produccions; *Marina, Unplugged,* dirigit per Alfonso Amador i produït per Silence Producción i Distribución Audiovisual.

També formen part d’esta oferta *Mariscal, la alegría de vivir*, dirigit per Laura Grande i produït per Estrela Audiovisual; *Inclusión, más allà del cine*, dirigit per Miguel Ángel Font i produït per Mi cine inclusivo, i *José María Yturralde, pintor*, dirigit per Vicente Tamarit i produït per Mediterráneo Media Entertainement i Gorgos Films.

**Projectes de llargmetratges en desenrotllament**

D’altra banda, entre els tretze projectes en desenrotllament de llargmetratges de ficció figuren *El abismo del olvido*, de Nakamura Films i Raw Pictures, dirigit per Álex Montoya: *El color verd*, d’Aire de Cinema i La Fábrica Naranja, dirigit per Paloma Zapata; *El vol del Flamingo*, de Tarannà Films, dirigit per Kike Barberà; *En l’eixam*, de Nakamura Films i Maqueta Films, dirigit per Óscar Bernàcer; i *Jacint*, de Dacsa Produccions, dirigit per Pere Ortega.

També es troba *María Martínez Ruiz no puede volver*, de Nakamura Films i Cuéntaselo a Verónica AIE, dirigit per Óscar Bernàcer; *Muerte en Torrevieja*, de Nakamura Films i Maqueta Films, dirigit per Adriana Arratia; *Que se acabe todo* d’Admirable Films, Juntos Films i Whisky Content, dirigit per Moisés Sepúlveda; i *Vidres en la piscina*, de Dacsa Produccions, dirigit per Ruth Caudeli.

A més, entre els projectes de ficció en desenrotllament trobem dos llargmetratges d’animació: *El violinista* de TV ON Producciones, Robot Playground i Altri occhi, dirigit per Ervin Han i Raúl García; i *Urke* d’AupaStudio, dirigit per Aitor Herrero. I dos sèries d’animació: *Rutina* de Conflictivos Productions, dirigida per Sam Orti, i *Sissi&Cessar* de Pangur Animation i Tres Tercios, dirigida per Gabriela Villalobos.

**Documentals en desenrotllament**

Els 11 projectes de documentals en fase de desenrotllament són *Barrabás*, de SUICAfilms, dirigit per Daniel Martínez Quintanilla; *Bleda i Rosa, un lloc, una imatge*, de Dacsa Produccions, dirigit per Xavier Crespo: *Surfing for seniors,* de SUICAfilms dirigit per Ananké Pereira; *RidíCulo* de Cosabona Films, dirigit per Ana Ramón Rubio; *Mike Canon Power. La película*, d’Estrela Audiovisual, dirigit per Pedro J. Benito, i *La maleta de Centelles*, d’Estrela Audiovisual i Minimal Films, dirigit per Pilar Pérez Solano.

La productora Silence Producción y Distribución Audiovisual presenta cinc projectes. Quatre dels quals, dirigits per Almudena Verdés: *Indestructibles, Street Art, La Comunitat* i *El indulto, la gentrificación y el Bowie de Arrúe*. *Humo, tierra y agua* té com a directora Rosana Pastor.

**Participació valenciana en MAFIZ**

Les productores i els professionals valencians tornen a estar presents amb les seues produccions en els diversos fòrums i espais de projeccions privades de MAFIZ.

Enguany, 28 produccions valencianes podran ser vistes per compradors internacionals, programadors de festivals i productors i distribuïdors d’altres països en la zona d’indústria del festival. L’oferta està conformada per 21 llargmetratges de ficció, 4 documentals i tres curtmetratges.

Dins de les diverses seccions que conformen l’Spanish Screenings Content figuren els llargmetratges de ficció: *Cowgirl* de Cristina Fernández i Miguel Llorens; *Pequeños calvarios* de Javier Polo; *La invasió dels bàrbars* de Vicent Monsonís; *La buena letra* de Celia Rico Clavellina; *Terra Negra* d’Alberto Morais; *Todo lo que no sé* d’Ana Lambarri; *Norberta* de Sonia Escolano; *Chica quinqui* d’Alicia Bel; *Cel meu infern teu* d’Alberto Evangelio; *La boda de Rosa* d’Iciar Bollain; *Sevillanas en Brooklyn* de Vicente Villanueva; *Bodegón con fantasmas* d’Enrique Buleo; *Tanit* de Pep Garrido; *La cas*a d’Álex Montoya; *El vol del flamingo* de Kike Barberá; *Una quinta portuguesa* d'Avelina Prat; *La restauración* de David M. Mateo; *Parecido a un asesinato* d’Antonio Hernández, i *Valenciana* de Jordi Núñez.

També s’han inclòs els documentals *Bad Gyal. La Joia* de David Camarero; *Bleda i Rosa, un lloc, una imatge* de Xavier Crespo: *Equipo Crónica: arte de trinchera* de Rafael Sesa i Felipe Villaplana, i *Inclusión, más allá del cine* de Miguel Ángel Font.

En la secció MAFF (Màlaga Festival Fund Co-production Event) han sigut seleccionats dos projectes de Paloma Mora per a TV ON Producciones: la coproducció d’animació amb Itàlia i Singapur *El violinista*, d’Ervin Han i Raúl García, i la coproducció entre Espanya i Xile *Que se acabe todo*, de Moisés Sepúlveda.

Dins de ‘Màlaga Short Corner’ han sigut seleccionats el curt d’animació *Marcharse*, de Miguel Medrano Malo i produït pel màster en Animació de la UPV; *Pálpito* de Marisa Crespo i Moisés Romera i produït per Proyecta Films, i el curt d’animació *Sweet Cabanyal* d’Anna Juesas i Sonia Sánchez i produït per Barreira Arte y Diseño. Els tres curts formen part del primer volum de catàleg Curts 2025.

Abel Rivera i Daniel Muñoz formen part dels 25 jóvens talents del cine i l’audiovisual procedents de diversos països iberoamericans que han sigut seleccionats per a participar en el Campus Màlaga Talent.

Dins del cicle de conferències per a professionals la productora Alejandra Mora, d’Anora Films, participarà en una xarrada sobre coproducció de curtmetratges. Per la seua part, l’alacantina Beatriz Hernández intervindrà en una taula redona sobre el futur dels laboratoris de desenrotllament de projectes de cine com a representant del laboratori Shortpitch del Skyline Benidorm Film Festival.

Fecha: 17/03/2025